Ammattikorkeakouluosakeyhtiö

Osakeyhtiöt
Yhtiömuodot
Ammattikorkeakouluosakeyhtiö on suomalainen yhtiömuoto. Suomalaiset ammattikorkeakoulut ovat ammattikorkeakouluosakeyhtiöitä vuodesta 2015 alkaen.

Muista osakeyhtiöistä ammattikorkeakouluosakeyhtiöt poikkeavat siten, että ne eivät saa tavoitella voittoa eivätkä jakaa osinkoa. Ne eivät saa tuottaa muutakaan taloudellista etua osakkeenomistajille tai toimintaan osallistuville. 

Ammattikorkeakouluosakeyhtiö saa harjoittaa liiketoimintaa rajoitetusti. Liiketoiminnan on palveltava ammattikorkeakoulun laissa määriteltyjä tehtäviä. 

Ammattikorkeakouluosakeyhtiön hallinto ja asiakirjojen julkisuus poikkeavat joiltain osin muista osakeyhtiöistä.

Ammattikorkeakouluosakeyhtiön toimitusjohtaja on rehtori. Osakkeenomistajina ovat yleensä kunnat mutta myös kuntayhtymät, koulutuskuntayhtymät, yliopistot, säätiöt, yritykset, maakuntien liitot ja kauppakamarit.

Lähteet

Aiheesta muualla 

 Verotusohje korkeakouluille

Suomen ammattikorkeakoulut